ПРОТОКОЛ №8
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 05.03.2019 г. 

ПРИСЪСТВАТ: Мина Топузова, Любка Андонова, Анелия Маркова, Албена Александрова, Мария Лалова, Женя Димитрова, Веселка Узунова, Красимир Шекерджиев, Добрин Кючуков, Петя Колева – Рушанова, Радка Дражева – Първанова,  Вероника Имова, Весела Павлова, Захаринка Тодорова, Атанаска Дишева

Отсъстват: Драгомир Кояджиков, Олга Керелска

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на магистрати“
Николина Георгиева - началник-отдел „Атестиране на съдии“ 

Протоколирал: Илина Йосифова

По внесените допълнения и на основание последвалите разисквания 
по дневния ред 

След проведеното гласуване и при обявения резултат 13  гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки – Р-12, С-7. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Петър Валентинов Живков - и. ф. административен ръководител - председател на  Районен съд  - Кула, във връзка с открита процедура за избор на административен ръководител - председател на Районен съд - Кула, който ще се проведе на 12.03.2019 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Петър Валентинов Живков - и. ф. административен ръководител - председател на  Районен съд  - Кула. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 1.1 на Петър Валентинов Живков - и. ф. административен ръководител - председател на  Районен съд  - Кула, за запознаване. 

1.3. ПРЕДОСТАВЯ становището по т. 1.1 на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Кула. 

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 12.03.2019 г. 

Р-2. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Сунай Юсеин Осман - административен ръководител - председател на  Районен съд - Ардино, във връзка с открита процедура за избор на административен ръководител - председател на Районен съд - Момчилград, който ще се проведе на 12.03.2019 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРИЕМА становището за притежаваните професионални качества на Сунай Юсеин Осман - административен ръководител - председател на  Районен съд - Ардино. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 2.1 на Сунай Юсеин Осман - административен ръководител - председател на  Районен съд - Ардино, за запознаване. 

2.3. ПРЕДОСТАВЯ становището по т. 2.1 на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Момчилград. 

2.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 12.03.2019 г. 

Р-3. ОТНОСНО: Предложение от Красимир Шекерджиев - член на Съдийската колегия на Висшия съдебен съвет във връзка с преразпределение и оптимизиране на щатната численост на районните съдилища във връзка с предстоящо обявяване на конкурси за заемане на свободните длъжности, с цел кадрово укрепване и обезпечаване на високонатоварените районни съдилища.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

След проведеното гласуване и при обявения резултат 14 гласа „За“ и 1 глас „Против“

3.1.  ОТКРИВА, на основание чл. 30, ал. 2, т. 8 от ЗСВ, съгласувателна процедура във връзка със съкращаване на 1 /една/ свободна длъжност „съдия“ в Районен съд – Разград и разкриването й в Районен съд – Нова Загора.

3.1.1. Да се изиска от административния ръководител – председател на Районен съд – Разград становище относно възможността за съкращаване на 1 /една/ свободна длъжност „съдия“ в Районен съд – Разград.

Мотиви: Районен съд – Разград е с натовареност по щат за 2018 г. около средната за страната, съответно с показател на брой разгледани дела месечно от 1 съдия – 40,98 при средна за страната 40,43 бр. и брой свършени дела месечно от 1 съдия – 36,49 при средна за страната 35,81 бр. Същевременно магистрат от органа е командирован в друг съд и към настоящия момент РС – Разград функционира в намален съдийски състав. След редуциране на щатната численост от 8 на 7 магистрати броят на делата за разглеждане ще се промени на 46,83, а свършените дела съответно ще станат 41,70 броя. Промяната на натоварването няма да бъде съществена, като обемът на работа на съдиите в този орган на съдебната власт ще остане по-малък от натоварването на съда, в който ще се разкрие бройката. Поради което Комисията счита, че предложеното пренасочване на длъжност от по-нисконатоварен районен съд към по-високонатоварен районен съд ще доведе до необходимото балансиране на показателите на натовареността и на двата органа при запазване на капацитета на органа, в който се редуцира съдийският състав.

След проведеното гласуване и при обявения резултат 15 гласа „За“ 

3.2.  ОТКРИВА, на основание чл. 30, ал. 2, т. 8 от ЗСВ, съгласувателна процедура във връзка със съкращаване на 1 /една/ свободна длъжност „съдия“ в Районен съд – Карлово и разкриването й в Районен съд – Перник.

3.2.1. Да се изиска от административния ръководител – председател на Районен съд – Карлово становище във връзка с възможността за съкращаване на 1 /една/ свободна длъжност „съдия“ в Районен съд – Карлово.

Мотиви: Районен съд – Карлово е с натовареност по щат за 2018 г. под средната за страната, съответно с показател на брой разгледани дела месечно от 1 съдия – 36,73 при средна за страната 40,43 бр. и брой свършени дела месечно от 1 съдия – 31,89 при средна за страната 35,81 бр. След намаляване на щатната численост от 7 на 6 магистрати броят на делата за разглеждане ще се промени на 42,85, а свършените дела съответно ще станат 37,21 броя, т.е. натовареността остава около средната за страната. Промяната на натоварването няма да бъде съществена, като обемът на работа на съдиите в този орган на съдебната власт ще остане значително по-малък от натоварването на съда, в който ще се разкрие бройката. Поради което Комисията счита, че предложеното пренасочване на длъжност от по-ниско натоварен районен съд към по-високо натоварен районен съд ще доведе до необходимото балансиране на показателите на натовареността и на двата органа на съдебна власт при запазване на капацитета на органа, в който се редуцира съдийския състав.

След проведеното гласуване и при обявения резултат 7 гласа „За“ и 4 гласа „Против“

3.3. ОТКРИВА, на основание чл. 30, ал. 2, т. 8 от ЗСВ, съгласувателна процедура във връзка със съкращаване на 1 /една/ свободна длъжност „съдия“ в Районен съд – Тутракан и разкриването й в Районен съд – Ихтиман.

3.3.1. Да се изиска от административния ръководител – председател на Районен съд – Тутракан становище във връзка с възможността за съкращаване на 1 /една/ свободна длъжност „съдия“ в Районен съд – Тутракан.
					
Мотиви: Районен съд – Тутракан е с натовареност по щат за 2018 г. под средната за страната, съответно с показател на брой разгледани дела месечно от 1 съдия – 32,67 при средна за страната 40,43 бр. и брой свършени дела месечно от 1 съдия – 28,03 при средна за страната 35,81 бр. След намаляване на щатната численост с 1 длъжност за съдия, броят на делата за разглеждане ще се промени на 49,00, а свършените дела съответно ще станат 42,04 броя. Промяната на натоварването няма да бъде съществена, като обемът на работа на съдиите в този орган на съдебната власт ще се изравни с натоварването на съда, в който ще се разкрие бройката. Поради което Комисията счита, че предложеното пренасочване на длъжност от по-ниско натоварен районен съд към по-високо натоварен районен съд ще доведе до необходимото балансиране на показателите на натовареността при запазване на капацитета на органа, в който се редуцира съдийския състав.

След проведеното гласуване и при обявения резултат 14 гласа „За“ и 1 глас „Против“

3.4.  ОТКРИВА, на основание чл. 30, ал. 2, т. 8 от ЗСВ, съгласувателна процедура във връзка със съкращаване на 1 /една/ свободна длъжност „съдия“ в Районен съд – Пазарджик и разкриването й в Районен съд – Пещера.

3.4.1. Да се изиска от административния ръководител – председател на Районен съд – Пазарджик становище във връзка с възможността за съкращаване на 1 /една/ свободна длъжност „съдия“ в Районен съд – Пазарджик.

Мотиви: Районен съд – Пазарджик е с натовареност по щат за 2018 г. около средната за страната, съответно с показател на брой разгледани дела месечно от 1 съдия – 39,05 при средна за страната 40,43 бр. и брой свършени дела месечно от 1 съдия – 34,14 при средна за страната 35,81 бр. След намаляване на щатната численост от 18 на 17 магистрати, броят на делата за разглеждане ще се промени на 41,34, а свършените съответно ще станат 36,15 броя. Промяната на натоварването няма да бъде съществена, като обемът на работа на съдиите в този орган на съдебната власт ще остане около средното за страната. Поради което Комисията счита, че предложеното пренасочване на длъжност от по-ниско натоварен районен съд към по-високо натоварен районен съд ще доведе до необходимото балансиране на показателите на натовареността при запазване на капацитета на органа, в който се редуцира съдийският състав.

Р-4. ОТНОСНО: Откриване на процедури за избор на административни ръководители в органите на съдебната власт.
След проведеното гласуване и при обявения резултат 13 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия да ОТКРИЕ, на основание чл. 167, ал. 2, във връзка с чл. 194а, ал. 1 от Закона за съдебната власт процедури за избор на административни ръководители в органи на съдебната власт, както следва:

4.1.1. Административен ръководител – председател на Окръжен съд - Пловдив - свободна длъжност;
4.1.2. Административен ръководител – председател на Окръжен съд - Търговище - свободна длъжност;
4.1.3. Административен ръководител – председател на Районен съд - Дулово – изтичащ мандат;
4.1.4. Административен ръководител – председател на Районен съд – Велико Търново – изтичащ мандат.

4.2. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.
4.3. Решението да се обнародва в “Държавен вестник” и да се публикува на интернет страницата на Висшия съдебен съвет.

4.4 Внася предложенията в заседание на Съдийската колегия на ВСС, насрочено на 12.03.2019 г., за разглеждане и произнасяне.

Р-5. ОТНОСНО: Обсъждане на становище от Диляна Янкова - главен експерт юрисконсулт в дирекция „Правна“ в качеството й на длъжностно лице по защита на личните данни относно уточняване на обема на информацията, обявявана на интернет страницата на Висшия съдебен съвет, касаеща кандидатите, участващи в конкурси по реда на ЗСВ.
След проведеното гласуване и при обявения резултат 15 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Приема становището от Диляна Янкова - главен експерт юрисконсулт в дирекция „Правна“ в качеството й на длъжностно лице по защита на личните данни относно уточняване на обема на информацията, обявявана на интернет страницата на Висшия съдебен съвет, касаеща кандидатите, участващи в конкурси по реда на ЗСВ.

5.2. По отношение на конкурсите за младши съдии и за първоначално назначаване в органите на съдебната власт, информацията, която в изпълнение на Закона за съдебната власт и Наредба №1/09.02.2017 г. следва да бъде публикувана на интернет страницата на Висшия съдебен съвет, да съдържа входящ номер на заявлението за участие в конкурса, както и две имена на кандидата – собствено и фамилно, в съответствие с изискванията на Общия регламент относно личните данни (Регламент (ЕС) 2016/679). 

Р-6. ОТНОСНО: Произнасяне по допустимостта на кандидатите в обявения, с решение на Съдийската колегия на Висшия съдебен съвет по протокол №3/29.01.2019 г. (обн. ДВ, бр. 10/01.02.2019 г.), конкурс за младши съдии в окръжните съдилища.
След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Отлага разглеждането на т. Р-6 от настоящия дневен ред за заседанието на Комисията, насрочено на 11.03.2019 г. 

6.2. Указва на Емил Валентинов Илиев – кандидат в конкурса за младши съдии, в срок до 8.03.2019 г. /петък/, да представи на Комисията по атестирането и конкурсите към Съдийската колегия на ВСВ актуално свидетелство за съдимост. 

Мотиви: Във връзка с получен от Министерството на правосъдието отказ за издаване на електронно свидетелство за съдимост на Емил Валентинов Илиев по повод участието му в конкурса за младши съдии, в хода на извършената по реда на чл. 182, ал. 1 от ЗСВ проверка, Комисията по атестирането и конкурсите не може да направи заключение относно съдимостта на кандидата. Съгласно Наредба № 8/26.02.2008 г. за функциите и организацията на дейността на бюрата за съдимост електронни свидетелства за съдимост могат да бъдат издавани само на лица, за които не са издавани бюлетини за съдимост и за наложени административни наказания по чл. 78а НК. Поради отказ за издаване на електронно свидетелство за съдимост и с оглед задължението й да извърши служебна проверка на обстоятелствата относно съдимостта, Комисията счита за основателно определянето на допълнителен срок за този кандидат, в който да му бъде предоставена възможност да допълни документите си за участие в конкурса с актуално свидетелство за съдимост.

Р-7. ОТНОСНО: Заявления от Анна Иванова Щерева и  Георги Христов Иванов за освобождаване от заеманата длъжност „заместник на административния ръководител - заместник-председател“ на Районен съд - Бургас и назначаване на длъжност „съдия“ в Районен съд - Бургас. (вх.№ ВСС-15491/17.12.2018 г. и вх.№ ВСС-426/11.01.2019 г) 
След проведеното гласуване и при обявения резултат 15  гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС ДА ОСВОБОДИ, на основание чл. 160, във връзка с чл.165, ал. 1, т. 2 от ЗСВ, Анна Иванова Щерева от заеманата длъжност „заместник на административния ръководител - заместник-председател“ на Районен съд - Бургас. 

7.2. Предлага на Съдийската колегия на ВСС ДА ПРЕНАЗНАЧИ, на основание чл. 169, ал. 5 от ЗСВ, Анна Иванова Щерева  на заеманата преди назначаването й за „заместник на административния ръководител - заместник-председател“ на Районен съд - Бургас длъжност „съдия“ в Районен съд – Бургас, с ранг „съдия във ВКС и ВАС”, с основно месечно трудово възнаграждение съгласно Таблица № 1 на ВСС.

7.3. Предлага на Съдийската колегия на ВСС ДА ОСВОБОДИ, на основание чл. 160, във връзка с чл.165, ал. 1, т. 2 от ЗСВ, Георги Христов Иванов от заеманата длъжност „заместник на административния ръководител - заместник-председател“ на Районен съд – Бургас. 

7.4. Предлага на Съдийската колегия на ВСС ДА ПРЕНАЗНАЧИ, на основание чл. 169, ал. 5 от ЗСВ, Георги Христов Иванов на заеманата преди назначаването му за „заместник на административния ръководител - заместник-председател“ на Районен съд - Бургас длъжност „съдия“ в Районен съд – Бургас, с ранг „съдия в АС”, с основно месечно трудово възнаграждение съгласно Таблица № 1 на ВСС.

7.5. Внася предложенията в заседание на Съдийската колегия на ВСС, насрочено на 12.03.2019 г., за разглеждане и произнасяне. 

Р-8. ОТНОСНО: Предложение от административния ръководител - председател на Районен съд - Бургас за назначаване на Петя Кръстева Георгиева и Силвия Владимирова Петрова - съдии в Районен съд - Бургас на длъжност „заместник на административния ръководител - заместник-председател“ на Районен съд - Бургас. (вх.№ВСС-1423/04.02.2019 г.) 
След проведеното гласуване и при обявения резултат 15 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. Предлага на Съдийската колегия на ВСС ДА НАЗНАЧИ, на основание чл. 160, във връзка с чл. 168, ал. 2 от ЗСВ, Петя Кръстева Георгиева - съдия в Районен съд - Бургас на длъжност „заместник на административния ръководител - заместник-председател“ на Районен съд - Бургас, с ранг „съдия във ВКС и ВАС”, с основно месечно трудово възнаграждение съгласно Таблица № 1 на ВСС, считано от датата на встъпване в длъжност.

8.2. Предлага на Съдийската колегия на ВСС ДА НАЗНАЧИ, на основание чл. 160, във връзка с чл. 168, ал. 2 от ЗСВ, Силвия Владимирова Петрова - съдия в Районен съд - Бургас на длъжност „заместник на административния ръководител - заместник-председател“ на Районен съд - Бургас, с ранг „съдия в ОС”, с основно месечно трудово възнаграждение съгласно Таблица № 1 на ВСС, считано от датата на встъпване в длъжност.

8.3. Внася предложенията в заседание на Съдийската колегия на ВСС, насрочено на 12.03.2019 г., за разглеждане и произнасяне. 

Р-9. ОТНОСНО: Решение №2658/21.02.2019 г. на Върховния административен съд по адм. дело №13586/2017 г., образувано по жалба на Милен Василев - съдия в Апелативен съд - София против решение по т. 2.1. от протокол №43/24.10.2017 г. на Съдийската колегия на Висшия съдебен съвет, с което е повишена, на основание чл. 193, ал. 6 от ЗСВ, Людмила Цолова - съдия в Апелативен съд - София, на длъжност „съдия“ във Върховен касационен съд, търговска колегия.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9. Приема за сведение решение №2658/21.02.2019 г. на Върховния административен съд по адм. дело №13586/2017 г., образувано по жалба на Милен Василев - съдия в Апелативен съд – София. 

Р-10. ОТНОСНО: Оптимизиране щатната численост на Районен съд - Момчилград. 
След проведеното гласуване и при обявения резултат 15 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на Висшия съдебен съвет ДА ПРЕДЛОЖИ, на основание чл. 30, ал. 5, т. 7 от ЗСВ, на Пленума на Висшия съдебен съвет ДА СЪКРАТИ, на основание чл. 30, ал. 2, т. 8 от ЗСВ, 1 (една) длъжност „съдия” в Районен съд - Сандански, считано от датата на вземане на решението.

10.1.1. Изпраща, на основание чл. 30, ал. 2, т. 8 от ЗСВ, решението по т. 10.1. на административния ръководител – председател на Районен съд – Сандански, за съгласуване.

10.2. Предлага на Съдийската колегия на Висшия съдебен съвет ДА ПРЕДЛОЖИ, на основание чл. 30, ал. 5, т. 7 от ЗСВ, на Пленума на Висшия съдебен съвет ДА РАЗКРИЕ, на основание чл. 30, ал. 2, т. 8 от ЗСВ, 1 (една) длъжност „съдия” в Районен съд - Момчилград, считано от датата на вземане на решението.

Мотиви: Към момента по щатното разписание на Районен съд – Момчилград са налице две магистратски длъжности. Едната, тази за административен ръководител, е вакантна поради изтичане на мандата на досегашния председател  - съдия Йордан Геров. С решение на Съдийската колегия на ВСС по пр. №6/19.02.2019 г. същият е определен за изпълняващ функциите „административен ръководител – председател“ на съда. Втората магистратска длъжност в Районен съд – Момчилград е за съдия, като на нея правораздава съдия Полина Амбарева. Увеличаване на щатната численост на Районен съд - Момчилград се налага с оглед необходимостта от устройване на съдийска длъжност на досегашния административен ръководител с изтекъл втори мандат - съдия Йордан Геров и липсата на свободна магистратска длъжност, на която той да бъде преназначен. В откритата с решение по пр. 37/27.11.2018 г. на Съдийската колегия на ВСС процедура за избор на нов административен ръководител на Районен съд – Момчилград /обн. в ДВ бр. 101/07.12.2018 г./ заявление за участие подаде само един кандидат - Сунай Юсеин Осман - административен ръководител – председател на Районен съд – Ардино.  
Като обобщи и анализира гореизложените данни, Комисията установи, че с оглед възможността, предвидена в разпоредбата на чл. 169, ал. 5 от ЗСВ във връзка с §205 от ПЗР на ЗСВ, е необходимо да бъде разкрита нова съдийска длъжност в Районен съд – Момчилград, която да послужи за обезпечаване оставането в органа на досегашния административен ръководител с изтекъл мандат. Увеличаването на щатната численост може да се извърши, като преди това се съкрати свободна длъжност от друг районен съд с по-ниска натовареност. Видно от справка за щатната численост, свободните длъжности и натовареност в районните съдилища е налице възможност за намаляване на щатната численост на Районен съд – Сандански, където след редуциране на съдийския състав, не би се стигнало до съществено покачване на показателите на натовареността, която ще продължи да бъде значително под средната за страната с брой дела за разглеждане месечно от 1 съдия – 30.25 при средна за страната 51.69 и с брой свършени дела – 23.85 при средна за страната 37.90 бр.
С оглед на гореизложеното, Комисията счита за основателно да предложи съкращаване на 1 свободна длъжност „съдия“ в Районен съд – Сандански и разкриването й в Районен съд – Момчилград.

10.3. Внася предложенията в заседание на Съдийската колегия на ВСС, насрочено за 12.03.2019 г., за разглеждане и произнасяне.

Р-11. ОТНОСНО: Предложение за първоначално назначаване на класираните кандидати за заемане на длъжността „съдия“ в районните съдилища съгласно обявения конкурс с решение на Съдийската колегия на Висшия съдебен съвет по протокол № 14/08.05.2018 г., (обн. ДВ, бр. 40/15.05.2018г).

С решение по протокол №14/08.05.2018 г. Съдийската колегия на Висшия съдебен съвет, на основание чл. 180, ал. 1 и чл. 178, ал. 1 от ЗСВ, обяви конкурс за първоначално назначаване и заемане на 6 (шест) свободни длъжности “съдия” в районните съдилища, както следва:
Районен съд - Провадия -1 длъжност;
Районен съд- Велинград - 1 длъжност;
Районен съд - Средец - 1 длъжност;
Районен съд - Козлодуй - 1 длъжност;
Районен съд - Лом - 2 длъжности.

В 14-дневния срок за прием на документи от 16.05.2018 г. до 29.05.2018 г. (включително), заявления за участие в конкурсната процедура подават 109 (сто и девет) кандидати. След извършена проверка по реда на чл. 182, ал. 1 от ЗСВ, с решение по протокол №23/09.07.2018 г. Комисията се произнесе по допустимостта на кандидатите, като не допусна до участие в конкурса 3 (трима) от тях.
С решение по протокол №31/23.10.2018 г., изм. и доп. с решение по пр. №35/13.11.2018 г., Съдийската колегия на ВСС определи чрез жребий поименния състав на конкурсната комисия. За редовни членове бяха изтеглени г-жа Радка Димитрова Дражева - Първанова - съдия в ОС - Сливен, член на КАК и председател на конкурсната комисия, г-жа Карамфила Райкова Тодорова - съдия в СГС, г-жа Теодора Енчева Димитрова - съдия в ОС - Шумен, г-жа Бисера Боянова Максимова - Иванова - съдия в ОС - Търговище и проф. д.ю.н. Йонко Димитров Кунчев - хабилитиран преподавател във Варненски свободен университет. Жребият определи и следните резервни членове на конкурсната комисия - г-жа Мина Иванова Топузова - съдия във ВКС и член на КАК, г-жа Татяна Райчева Макриева - съдия в ОС - Варна и доц. д-р Бойко Илиев Рашков - хабилитиран преподавател в УНСС.
Конкурсът се проведе от конкурсната комисия на два етапа - писмен и устен изпит, съобразно разписаните в ЗСВ и в Наредба №1 от 9 февруари 2017 г. (Наредбата) правила. Писменият изпит се проведе на 08.12.2018 г., като конкурсната комисия допусна до устен изпит 69 (шестдесет и девет) кандидати, получили оценка не по-ниска от много добър „4,50“ на казуса и теста. Съгласно изискванията на чл. 25, ал. 4 от Наредбата устния изпит, който се проведе в периода 14.01.2019 г. – 16.01.2019 г., издържат 42 (четиридесет и двама) кандидати. Въз основа на резултатите от двата изпита, на основание чл. 186а, ал. 1 от ЗСВ, конкурсната комисия извърши класиране на кандидатите чрез подреждането им по бал.
В изпълнение на чл. 186а, ал. 3 във връзка с ал. 4 от ЗСВ на Комисията по атестирането и конкурсите е предоставена цялата конкурсна документация по проведения конкурс за първоначално назначаване, в т.ч. протоколът и резултатите от класирането, писмените заявления от кандидатите след извършеното класиране, съобразно изискванията на чл. 29, ал. 3 от Наредбата, както и приетите от Комисия „Професионална етика“ към Съдийската колегия на ВСС становища за притежаваните нравствени качества на кандидатите, съгласно чл. 186а, ал. 2 от ЗСВ, от които е видно, че всички класирани кандидати притежават в пълнота необходимите качества, за да бъдат назначени на длъжността „съдия” в районните съдилища.
Предвид гореизложеното, Комисията по атестирането и конкурсите прие, че конкурсът е проведен при спазване разпоредбите на Закона за съдебната власт и Наредбата.

След проведеното гласуване и при обявения резултат 13 гласа „За“ и 2 „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага, на основание чл. 186а, ал. 3 от ЗСВ, на Съдийската колегия на Висшия съдебен съвет да проведе гласуване по поредността на класирането, като на свободните 6 (шест) длъжности „съдия” в районните съдилища назначи класираните кандидати. 

11.2. Внася предложението в заседанието на Съдийскатна колегияна ВСС, насрочено на 12.03.2019 г., за разглеждане и произнасяне. 

ЕДИННИ ФОРМУЛЯРИ

С-1. ОТНОСНО: Периодично атестиране на Екатерина Стефанова Роглекова - съдия в  Окръжен съд - Пловдив. (вх.№ ВСС-4003/10.04.2018г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 3 от ЗСВ за провеждане на периодично атестиране на Екатерина Стефанова Роглекова - съдия в  Окръжен съд - Пловдив. 

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" –  98 (деветдесет и осем) точки на Екатерина Стефанова Роглекова - съдия в  Окръжен съд - Пловдив. 

1.3. ПРЕДОСТАВЯ, на основание чл. 205, ал. 1 от ЗСВ, на Екатерина Стефанова Роглекова - съдия в  Окръжен съд - Пловдив, за запознаване. 

С-2. ОТНОСНО: Периодично атестиране Пламен Пантев Денев - административен ръководител - председател на Районен съд - Габрово. (вх.№ВСС-2017/16.02.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията по чл. 196, т. 3 от ЗСВ за провеждане на периодично атестиране на Пламен Пантев Денев - административен ръководител - председател на Районен съд - Габрово. 

2.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" –  95 (деветдесет и пет) точки на Пламен Пантев Денев - административен ръководител - председател на Районен съд - Габрово. 

2.3. ПРЕДОСТАВЯ, на основание чл. 205, ал. 1 от ЗСВ, на Пламен Пантев Денев - административен ръководител - председател на Районен съд - Габрово, за запознаване. 

С-3. ОТНОСНО: Периодично атестиране на Дафинка Тодорова Чакърова - съдия в Окръжен съд - Смолян. (вх.№ ВСС-7474/14.06.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3. Отлага разглеждането на т. С-3 от настоящия дневен ред за следващо заседание на Комисията по атестирането и конкурсите. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-4. ОТНОСНО: Периодично атестиране на Петко Красимиров Петков - съдия в Софийски районен съд. (вх.№ ВСС-6231/30.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Петко Красимиров Петков - съдия в Софийски районен съд. 

4.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Петко Красимиров Петков - съдия в Софийски районен съд. 

4.3. Внася предложението в заседанието на Съдийската колегия на ВСС, насрочено на 12.03.2019 г., за разглеждане и произнасяне.

С-5. ОТНОСНО: Предварително атестиране на Симона Димитрова Миланези - Пенчева - съдия в Окръжен съд - Габрово. (вх.№ ВСС-4498/19.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС, на основание чл. 196, т. 1 от ЗСВ, ДА ПРОВЕДЕ предварително атестиране на Симона Димитрова Миланези - Пенчева - съдия в Окръжен съд - Габрово. 

5.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Симона Димитрова Миланези - Пенчева - съдия в Окръжен съд - Габрово. 

5.3. Внася предложението в заседанието на Съдийската колегия на ВСС, насрочено на 12.03.2019 г., за разглеждане и произнасяне.

ДОПЪЛНИТЕЛНИ ТОЧКИ

Р-12. ОТНОСНО: Заявления за отвод от членове на конкурсните комисии по обявения, с решение на Съдийската колегия на Висшия съдебен съвет по протокол №3/29.01.2019 г., конкурс за младши съдии в окръжните съдилища.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член, съдия в окръжните съдилища (наказателна колегия), на мястото на Спасена Венелинова Драготинова - Русенова.

12.2. Внася предложението в заседанието на Съдийската колегия на ВСС, насрочено за 12.03.2019 г., за разглеждане и произнасяне. 

С-6. ОТНОСНО: Извънредно атестиране на Румяна Иванова Панайотова - съдия в Окръжен съд – Пловдив. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Румяна Иванова Панайотова - съдия в Окръжен съд - Пловдив. 

6.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Румяна Иванова Панайотова - съдия в Окръжен съд - Пловдив. 

6.3. Внася предложението в заседанието на Съдийската колегия на ВСС, насрочено на 12.03.2019 г., за разглеждане и произнасяне.

С-7. ОТНОСНО: Статут на несменяемост на Иван Диянов Мичев - съдия в Районен съд - Монтана. (вх.№ ВСС-3370/23.03.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
Р Е Ш И: 

7.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Иван Диянов Мичев - съдия в Районен съд - Монтана.

7.2. ПРОВЕЖДА атестиране, на основание чл. 209, ал. 1 от ЗСВ, на Иван Диянов Мичев - съдия в Районен съд - Монтана, и ИЗГОТВЯ комплексна оценка " МНОГО ДОБРА" –  97 (деветдесет и седем) точки.

7.3. ПРЕДОСТАВЯ на Иван Диянов Мичев - съдия в Районен съд - Монтана, резултатите от атестирането, за запознаване.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ
МИНА ТОПУЗОВА (п)